**Molėtų rajono savivaldybės taryba**

**SPRENDIMAS**

**DĖL PAVEDIMO SAVIVALDYBĖS KONTROLIERIUI PARENGTI IŠVADĄ**

2019 m. rugsėjo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 28 punktu, 27 straipsnio 1 dalies 3 punktu ir atsižvelgdama į UAB „Molėtų vanduo“ 2019 m. rugsėjo 13 d. raštą Nr. M-3-3 „Dėl paskolos laidavimo“,

Molėtų rajono savivaldybės taryba n u s p r e n d ž i a:

Pavesti savivaldybės kontrolieriui iki 2019 m. spalio 21 d. parengti išvadą dėl garantijos suteikimo UAB „Molėtų vanduo“ imti 164224 eurų paskolą projekto „Vandentiekio ir nuotekų surinkimo plėtra Molėtų miesto aglomeracijoje“ finansavimui gauti pagal 2014-2020 m. Europos Sąjungos fondų investicijų veiksmų programos priemones: Nr. 05.3.2-VIPA-T-024 „Nuotekų surinkimo plėtra“, Nr. 05.3.2-FM-F-015 „Vandentvarkos fondas“ ir įvertinti UAB „Molėtų vanduo“ finansines galimybes imti paskolą bei Molėtų rajono savivaldybės galimybę prisiimti 164224 eurų dydžio garantiją kreditoriui, suteiksiančiam UAB „Molėtų vanduo“ paskolą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka

Savivaldybės meras